b'\n_START_ARTICLE_\nAare Tammesalu\n_START_SECTION_\nTegevus\n_START_PARAGRAPH_\nTa \xc3\xb5ppis t\xc5\xa1ellom\xc3\xa4ngu Tallinna Muusikakeskkoolis Laine Leichteri ning Tallinna Riiklikus Konservatooriumis Ivo Juuli ja Toomas Velmeti juures. Hiljem t\xc3\xa4iendas ta end Eesti Muusika- ja Teatriakadeemia magistrantuuris Peeter Paemurru juhendamisel._NEWLINE_1987. aastal sai ta vabariiklikul keelpillim\xc3\xa4ngijate konkursil II preemia. _NEWLINE_Aare Tammesalu on andnud soolokontserte Eestis ja Soomes ning esinenud Eesti Riikliku S\xc3\xbcmfooniaorkestri, Rahvusooper Estonia S\xc3\xbcmfooniaorkestri, Eesti Rahvusmeeskoori, P\xc3\xa4rnu Linnaorkestri ja Kotka Linnaorkestri (Soome) solistina._NEWLINE_Ta kuulub mitmesse kammeransamblisse (Reval Ensemble, Tobiase Keelpillikvartett, Resonabilis) ning teeb koost\xc3\xb6\xc3\xb6d paljude eesti interpreetidega. A. Tammesalu on olnud Lepo Sumera, Eino Tambergi, Toivo Tulevi, Giovanni Bonato jt heliloojate teoste esmaesitaja._NEWLINE_Aare Tammesalu esineb nii solisti kui ka kammermuusikuna, esitades nii klassikalist repertuaari kui ka n\xc3\xbc\xc3\xbcdismuusikat. Lisaks on ta aktiivne kontserdikorraldaja ja pedagoog. Hiljem t\xc3\xa4iendas ta end EMTA magistrantuuris prof. Peeter Paemurru juhendamisel. Oma pillim\xc3\xa4nguoskusi on ta lihvinud eratundides Moskvas prof. Mihhail Homitseri juures ja osalenud prof. Martin Osterdagi meistrikursustel._NEWLINE_Tammesalu on osalenud pea k\xc3\xb5ikidel Eesti muusikafestivalidel ning \xc3\xbcles astunud rahvusvahelise mainega festivalidel Itaalias (Emilia Romagna Festival, Autunno Musicale), Armeenias (Yerevan Perspectives), Kanadas (Exeter Bach Festival), T\xc3\xbcrgis (Bach: before and after), Saksamaal (Usedomi Muusikafestival, Brandenburgi Liidumaa kultuurifestival), Soomes (Crusell-Viikko), Leedus (Gaida), Iraanis (Fadjr), Moldovas (Zilele Muzicii Noi), Kreekas (Around the Piano), Maltal (Malta Rahvusvaheline Orelifestival) jne. Ta on soleerinud Eesti Riikliku S\xc3\xbcmfooniaorkestri, Rahvusooper Estonia S\xc3\xbcmfooniaorkestri, Klaasp\xc3\xa4rlim\xc3\xa4ng Sinfonietta, P\xc3\xa4rnu Linnaorkestri, XXI sajandi orkestri, Kotka Linnaorkestri (Soome), Cathedral Bluff\xc2\xb4s Symphony Orchestra (Kanada), Eesti Rahvusmeeskoori ja Moskva Konservatooriumi segakoori ees._NEWLINE_Tammesalu on Tobiase Keelpillikvarteti ning ansamblite Resonabilis ja Reval Ensemble liige. Ta on olnud Giovanni Bonato, Lepo Sumera, Eino Tambergi, Andres Uibo, Mirjam Tally, Andrus Kallastu, Marianna Liiki jt heliloojate teoste esiettekandjaks. Heliplaatidele on ta salvestanud A. Kapi, T. K\xc3\xb5rvitsa, K. Singi, L. Sumera, T. Tulevi, M. Tally jt loomingut. 2010 ilmus koost\xc3\xb6\xc3\xb6s ERESega heliplaat "T\xc5\xa1ello ja orel", millel k\xc3\xb5lab eesti heliloojate t\xc5\xa1ellomuusikaka l\xc3\xa4bi aegade._NEWLINE_2008. aastal tegi ta ajaloolise tummfilmi "Noored kotkad" (1927, re\xc5\xbeiss\xc3\xb6\xc3\xb6r T. Luts) taasesituse muusikalise kujunduse ja osales Eesti Televisiooni m\xc3\xa4ngufilmi "Pimedad aknad" heliriba taastamisel ning muusika uuestisalvestamisel (helilooja Eino Tamberg)._NEWLINE_Aare Tammesalu on t\xc3\xb6\xc3\xb6tanud muusikaprodutsendina Eesti Kontserdis ja P\xc3\xa4rnu Filharmoonias. Ta on 1995. aastast Saaremaal toimuva Mustjala festivali ja Kadrioru Lossimuusika kontserdisarja kunstiline juht.\n_START_SECTION_\nTunnustus\n_START_PARAGRAPH_\nTammesalu tegevust on tunnustatud Eesti Kultuurkapitali aastapreemia ja Hendrik Krummi nimelise kultuuripreemiaga. Ta on Mustjala valla (Saaremaa) aukodanik.'